Jessica Falkholt

Jessica Falkholt (15. toukokuuta 1988 Sydney, Uusi Etelä-Wales – 17. tammikuuta 2018 Sydney, Uusi Etelä-Wales) oli australialainen näyttelijä, joka tunnettiin Home and Away -televisiosarjasta. 

Falkholtin viimeiseksi jäänyt elokuva Harmony, jossa hän esittää pääroolia, tuli ensi-iltaan vuonna 2018.

Kuolema 

Falkholt joutui tapaninpäivänä 2017 perheineen auto-onnettomuuteen. Hänen vanhempansa, 69-vuotias Lars ja 60-vuotias Vivian Falkholt (o.s. Ponticello), kuolivat onnettomuudessa välittömästi sekä myös heihin törmännyttä autoa ajanut 50-vuotias mies. Falkholtin 21-vuotias sisar Annabelle menehtyi sairaalassa vammoihinsa 29. joulukuuta. Daily Telegraphin mukaan Falkholt irrotettiin hengityskoneesta 11. tammikuuta, vain päivä vanhempiensa ja sisarensa hautajaisten jälkeen. Hän kuoli sairaalassa 17. tammikuuta 2018.

Lähteet 

Australialaiset näyttelijät
Vuonna 1988 syntyneet
Vuonna 2018 kuolleet
Liikenneonnettomuudessa kuolleet